**ΔΕΛΤΙΟ ΤΥΠΟΥ**

Στα πλαίσια της επικοινωνίας και συνεργασίας του σχολείου με την οικογένεια, ο Διευθυντής Π.Ε. Ανατολικής Θεσσαλονίκης, κ. Ευάγγελος Κελεσίδης απευθύνει πρόσκληση προς τους γονείς και κηδεμόνες των μαθητών/τριών σχολικών μονάδων αρμοδιότητας της Διεύθυνσης Πρωτοβάθμιας Εκπαίδευσης Ανατολικής Θεσσαλονίκης  για συμμετοχή και παρακολούθηση ημερίδας με θέμα :

**Το παιδί μου μεγαλώνει… μια πρόκληση για την οικογένεια και το σχολείο”**

    

Ομιλίες:

* **Στιγμιότυπα από τη σχολική ζωή των παιδιών. Αρκούν οι καλές προθέσεις;**Ευάγγελος Κελεσίδης, Διδάκτορας Επιστημών της Αγωγής, Καθηγητής-Σύμβουλος στο ΕΑΠ, συγγραφέας πολλών επιστημονικών βιβλίων, Διευθυντής Π.Ε. Ανατολικής Θεσσαλονίκης και
* **Ευτυχισμένα παιδιά: Μύθος ή πραγματικότητα;**Ιάκωβος Θ.  Μαρτίδης, ψυχίατρος-ψυχοθεραπευτής-οικογενειακός σύμβουλος και συγγραφέας πολλών βιβλίων, μεταξύ άλλων: **ΠΛΑΘΟΝΤΑΣ ΕΥΤΥΧΙΣΜΕΝΑ ΠΑΙΔΙΑ**, που αναλύει 24 καίρια θέματα που αφορούν στις σχέσεις γονιών-παιδιών και του βιβλίου **ΤΟ ΜΗΛΟ ΠΑΝΩ ΑΠΟ ΤΗ ΜΗΛΙΑ**, που πραγματεύεται 24 θέματα σχέσεων γονιών-παιδιών που αφορούν το ευ ζην.

Συντονίζει η κα Παπαϊωάννου Θάνια, Προϊσταμένη Εκπαιδευτικών Θεμάτων της  Δ/νσης Π.Ε. Αν. Θεσσαλονίκης.

**Μετά τις ομιλίες θα ακολουθήσουν ερωτήσεις και συζήτηση**.

Οι ημερομηνίες διεξαγωγής της ημερίδας είναι οι εξής:

* **5 Δεκεμβρίου 2022, ημέρα Δευτέρα και ώρα 6 μ.μ. – 8 μ.μ** στην **αίθουσα του Συνεδριακού Κέντρου ΝΟΗΣΙΣ** (6ο χλμ της οδού Θεσσαλονίκης - Θέρμης, Θέρμη, 570 01) για τα σχολεία των Δήμων Θερμαϊκού, Θέρμης, Καλαμαριάς και Πυλαίας-Χορτιάτη και
* **9 Δεκεμβρίου 2022, ημέρα Παρασκευή και ώρα 6 μ.μ. – 8 μ.μ**. στο **Πολιτιστικό Κέντρο Τούμπας** της Δ’ Δημοτικής Κοινότητας (Κλεάνθους 57, Θεσσαλονίκη, 544 53) για τα σχολεία του Δήμου Θεσσαλονίκης.

Η Διεύθυνση Π.Ε. Ανατολικής Θεσσαλονίκης καλεί όσους γονείς  επιθυμούν να παραστούν δια ζώσης στην ημερίδα, να δηλώσουν συμμετοχή στη σχολική μονάδα που φοιτά το παιδί τους έως τις 30/11/2022. Να σημειωθεί ότι θα τηρηθεί σειρά προτεραιότητας.